"The Legend of Zelda: Phantom Hourglass", originaalnimega "ゼルダの伝説 夢幻の砂時計", on neljateistkümnes mäng Nintendo veteransarjas. Mängu peategelaseks on nagu ikka rohelisse päkapikukostüümi rõivastatud Link, kes peab nagu ikka päästma  hätta sattunud Tetra (tegelikult piraadikostüümis Zelda) ja möödaminnes aitama Ookeanikuningal oma aujärg saada ning õpetama pahadele kuidas Luukas õlut teeb. Platvormiks on seekord Nintendo DS ja see mäng kannab aastanumbrit 2007. Kronoloogiliselt on tegemist GameCubele tehtud "The Legend of Zelda: The Wind Waker"-i otsese jätkuga ning mäng jagab viimasega koomiksilaadset visuaalset identiteeti.